Document ID: 31981R2137

*****
ΚΑΝΟΝΙΣΜΟΣ (ΕΟΚ) αριθ. 2137/81 ΤΗΣ ΕΠΙΤΡΟΠΗΣ
της 28ης Ιουλίου 1981
περί δευτέρας τροποποιήσεως του κανονισμού (ΕΟΚ) αριθ. 2377/80 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 15 παράγραφος 2, το άρθρο 16 παράγραφος 4 και το άρθρο 25,
τον κανονισμό (ΕΟΚ) αριθ. 217/81 του Συμβουλίου της 20ής Ιανουαρίου 1981 περί ανοίγματος κοινοτικής δασμολογικής ποσοστώσεως βοείων κρεάτων υψηλής ποιότητος, νωπών, διατηρημένων δι' απλής ψύξεως ή κατεψυγμένων, των διακρίσεων 02.01 Α ΙΙ α) και 02.01 Α ΙΙ β) του Κοινού Δασμολογίου (2), και ιδίως το άρθρο 2,
Εκτιμώντας:
ότι στον κανονισμό (ΕΟΚ) αριθ. 263/81 της Επιτροπής (3), όπως τροποποιήθηκε με τον κανονισμό (ΕΟΚ) αριθ. 2136/81 (4), προβλέπεται για τα κρέατα τα εισαγόμενα από τρίτες χώρες, οι οποίες δεν έχουν υπογράψει συμφωνία αυτοπεριορισμού, ότι στο πιστοποιητικό εισαγωγής πρέπει να γίνονται ορισμένες ειδικές μνείες· ότι, λόγω του γεγονότος ότι πολλές χώρες περιλαμβάνονται τώρα στην κατηγορία αυτή, πρέπει, για να εξασφαλιστεί καλύτερα ο έλεγχος των ποσοτήτων που απολαύουν του ειδικού αυτού καθεστώτος, να συμπληρωθούν οι υπάρχουσες διατάξεις με μνείες που να επιτρέπουν τη διάκριση των χωρών καταγωγής των προϊόντων· ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 2377/80 (5), όπως τροποποιήθηκε από τον κανονισμό (ΕΟΚ) αριθ. 3469/80 (6)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2377/80 τροποποιείται ως ακόλουθως:
1. Το άρθρο 12 αντικαθίσταται από τις ακόλουθες διατάξεις:
«Άρθρο 12
1. Για να τύχουν του ειδικού καθεστώτος κατά την εισαγωγή, που αναφέρεται στο άρθρο 1 παράγραφος 1 υπό δ του κανονισμού (ΕΟΚ) αριθ. 263/81 (1):
α) η ή οι αιτήσεις πιστοποιητικών, που υποβάλλονται από τον ίδιο ενδιαφερόμενο, πρέπει να αναφέρονται σε συνολική ποσότητα που να αντισοιχεί σε 5 τουλάχιστον τόνους κρέατος, κατά βάρος του προϊόντος, και το λιγότερο στο 10 % της ποσότητας που καθορίζεται στο άρθρο 7 του κανονισμού (ΕΟΚ) αριθ. 263/81, για το εν λόγω καθεστώς και για το τρίμηνο κατά το οποίο έχουν υποβληθεί η ή οι αιτήσεις πιστοποιητικού·
β) η αίτηση πιστοποιητικού και το πιστοποιητικό αναφέρουν στη θέση 12 μία από τις ακόλουθες μνείες:
- Βόειον κρέας υψηλής ποιότητος (κανονισμός (ΕΟΚ) αριθ. 263/81),
- Viande bovine de haute qualite (reglement (CEE) no 263/81),
- Oksekoed af hoej kvalitet (forording (EOEF) nr. 263/81),
- Qualitaetsrindfleisch (Verordnung (EWG) nr. 263/81),
- High quality beef/veal (Regulation (EEC) no 263/81),
- Carni bovine di alta qualita (regolamento (CEE) no 263/81),
- Kwaliteitsrundvlees (Verordening (EEG) nr. 263/81)·
γ) η αίτηση πιστοποιητικού και το πιστοποιητικό αναφέρουν, στη θέση 14, τη μνεία της χώρας καταγωγής, που συνεπάγεται υποχρέωση της εισαγωγής από την εν λόγω χώρα.
2. Για την εισαγωγή του ειδικού καθεστώτος, όσον αφορά τις ποσότητες που εισάγονται σύμφωνα με τους όρους που καθορίζονται στο άρθρο 8 παράγραφος 4 του κανονισμού (ΕΟΚ) αριθ. 3183/80 (2), η εισφορά που καθορίζεται σύμφωνα με το αρθρο 12 του κανονισμού (ΕΟΚ) αριθ. 805/68 εισπράττεται για τις ποσότητες που υπερβαίνουν εκείνες που αναφέρονται στο πιστοποιητικό εισαγωγής.
Για την εφαρμογή του προηγουμένου εδαφίου, το πιστοποιητικό φέρει στη θέση 20 Α μία από τις ακόλουθες μνείες:
- Η εισφορά έχει ανασταλεί. Πιστοποιητικό έγκυρο για . . . (ποσότητα ολογράφως και με αριθμούς) χγρ,
- Prelevement suspendu. Certificat valable pour . . . kg,
- Importafgift suspenderet. Licens gyldig for . . . kg,
- Aussetzung der Abschoepfung. Lizenz gueltig fuer . . . kg,
- Levy suspended. Licence valid for . . . kg,
- Prelievo sospeso. Titolo valido for . . . kg,
- Heffing geschorst. Certificaat geldig or . . . kg.
(1) ΕΕ αριθ. L 27 της 31. 1. 1981, σ. 52.
(2) ΕΕ αριθ. L 338 της 13. 12. 1980, σ. 1.»
2. Οι διατάξεις που αναφέρονται στο παράρτημα Ι σημείο 3 υπό ε αντικαθίστανται από τις ακόλουθες διατάξεις:
«ε) τα βόεια κρέατα καταγωγής ΗΠΑ και Καναδά, που αναφέρονται στο άρθρο 1 παράγραφος 1 υπό δ του κανονισμού (ΕΟΚ) αριθ. 263/81.».
Άρθρο 2
Ο παρών κανονισμός αρχίζει να ισχύει την 1η Αυγούστου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 28 Ιουλίου 1981.

Labels: 10
3
17